Olav Skard

Olav Skard (1881–1965) var en norsk hagebruksforsker og professor i hagebruk ved Norges landbrukshøgskole 1934-1951.

Skard var hagebrukskandidat fra NLH 1904, arbeidet som hagebrukslærer 1904-1918 og som sekretær i Det Norske Hageselskap og redaktør av Norsk Hagetidend 1919-1934. Han skrev en rekke bøker, fra Hagebok for barn og ungdom  (1914) til Norsk pomologi, epler (1943), Norsk pomologi, pærer (1958) og Det Norske hageselskap 1884-1959. 

Han ble i 1948 tildelt utmerkelsen ridder av 1. klasse av St. Olavs orden, «for fremme av norsk hagebruk og fruktavl».https://www.kongehuset.no/tildelinger.html?tid=28028&sek=27995&q=O.+Skard&type=&aarstall= 

Han var sønn av Matias Skard.

 Referanser 

Kategori:Norske professorer
Kategori:Norske sakprosaforfattere
Kategori:Riddere av 1. klasse av St. Olavs Orden
Kategori:Personer fra Gausdal kommune